Jednoduchý návod ako na darovanie 2%.

**1. Ak ste zamestnancom:**

Nechajte si potvrdiť u účtovníčky alebo na personálnom **„Potvrdenie o zaplatení dane"** (z príjmov zo závislej činnosti) za 2014. Na tomto tlačive nemusíte nič vypĺňať, je to len potvrdenie ktoré budete potrebovať.

Stiahnite si a vytlačte **"Vyhlásenie o poukázaní sumy do výšky 2% zaplatenej dane".** Je už predvyplnené a stačí tam vypísať pár údajov. Jednoducho vypíšete takto:

V kolónkach 01- 11 údaje o Vás (meno, adresa, RČ).

Do kolónky 12 opíšte sumu (vaša daň) z potvrdenia ("Potvrdenie o zaplatení dane").

Do kolónky 13 si vypočítajte dve percentá z vašej dane. Výpočet je jednoduchý: 0,02 x číslo v kolónke 12. Túto sumu zaokrúhlite na euro nadol a vypíšte do kolónky 13.

Do kolónky 14 uveďte dátum zaplatenia dane, (opíšete ho z „Potvrdenia o zaplatení dane“ od zamestnávateľa).

Nezabudnite uviesť : mesto, dátum a podpísať sa.

Obe tlačivá "Potvrdenie o zaplatení dane" a "Vyhlásenie o poukázaní sumy do výšky 2% zaplatenej dane" zašlite doporučene (alebo prineste osobne) najneskôr do 30.4. na adresu Daňového úradu v mieste vášho trvalého bydliska (napr. Daňový úrad Trnava, Hlboká 917 01 Trnava).  
  
**2. Ak ste daňovník, ktorý si podáva daňové priznanie sám:**   
Už priamo v tlačive daňového priznania vyplníte (alebo požiadajte o to účtovníka), že chcete poukázať 2% dane prijímateľovi OZ Cyklisti Trnava.  
  
Obchodné meno alebo názov: Cyklisti Trnava  
Sídlo – obec, PSČ, ulica, číslo: Trnava, 917 01, Koniarekova, 29  
Právna forma: Občianske združenie   
Identifikačné číslo prijímateľa (IČO/SID): 42292867